                  На основу Уговорa о суфинансирању пројеката јединица локалних самоуправа за подстицање регионалног раста, потписаног између Кабинета министра без портфеља задуженог за координацију равномерног регионалног развоја и града Врања, (заводни број града Врања 40-233/2024-17, од 1.4.2024.године, Решења о именовању Комисије за утврђивање испуњености услова и доделу грантова у оквиру пројекта „Предузетништво – темље локалног и регионалног развоја“, број 06-103/10/2024-04 од 24.04.2024. године и Правилника о условима, критеријумима и начину спровођења пројекта „Предузетништво – темељ локалног и регионалног развоја“ , односно доделе грантова за привредне субјекте који су успешно завршили програма обука, број 06-116/3/2024-04 од 17.05.2024. године ,,Службени гласник Града Врања,, бр.12/2024,

                                                                                   ГРАД ВРАЊЕ
                                                                         расписује

ЈАВНИ ПОЗИВ ЗА УЧЕСТВОВАЊЕ У ПРОГРАМУ ОБУКА У ОКВИРУ ПРОЈЕКТА
„ПРЕДУЗЕТНИШТВО – ТЕМЕЉ ЛОКАЛНОГ И РЕГИОНАЛНОГ РАЗВОЈА“

              Пројекат „Предузетништво – темељ локалног и регионалног развоја“ се реализује у складу са потписаним Уговором о суфинансирању пројеката јединица локалних самоуправа за подстицање регионалног раста, између Кабинета министра без портфеља задуженог за координацију равномерног регионалног развоја и Града Врања, у току 2024.године.

              НАМЕНА СРЕДСТАВА ПРОЈЕКТА
              
               Набавка нове опреме/машина која ће допринети повећању продуктивности, иновативности и конкурентнисти, диверсификацији и побољшању квалитета производног асортимана и услуга, привредних субјеката са територије града Врања/корисника гранта.    
               
               КО МОЖЕ ДА СЕ ПРИЈАВИ

                Привредни субјекти, чији су власници ЖЕНЕ или МЛАДИ СТАРОСТИ до 35 ГОДИНА, који су разврстани као: ПРЕДУЗЕТНИК, МИКРО ИЛИ МАЛО ПРИВРЕДНО ДРУШТВО, и који обављају пословну активност у оквиру делатности: ПРОИЗВОДЊА И ЗАНАТСТВО, УСЛУГЕ.

               У ПРВОЈ ФАЗИ пројекта ће бити организоване обуке на теме: ИНОВАЦИЈЕ, Е-ПОСЛОВАЊЕ, МАРКЕТИНГ И ПРОДАЈА, које ће спровести Регионална развојна агенција Пчињског округа доо Врање.

               У ДРУГОЈ ФАЗИ пројекта биће одржано такмичење бизнис планова.
               У такмичењу бизнис планова могу учествовати само привредни субјекти из претходног става који заврше све планиране обуке, о чему ће евиденцију водити извођач 
обука: Регионална развојна агенција Пчињског округа доо Врање.

               Износ одобрених бесповратних средстава по поднетом бизнис плану може бити максимално до 300.000,00 РСД, при чему корисници бесповратних средстава плаћају ПДВ из сопствених средстава. Бесповратна средства ће се додељивати у висини до 100% траженог износа без зависних трошкова набавке, транспорта, услуга инсталације, обуке за коришћење и сл. Износ одобрених средстава може бити и мањи од износа тражених средстава. Корисник бесповратних средстава, поред плаћања ПДВ-а може обезбедити и додатно сопствено учешће за суфинансирање инвестиције.
               
              ПОТРЕБНА ДОКУМЕНТАЦИЈА ЗА ПРИЈАВУ

1. Попуњен, потписан образац – Пријава за учествовање у програму обука, доступан на www.vranje.org.rs  или у Канцеларији за локални економски развој Градске управе Врање, 017 402 314, као и у Регионалној развојној агенцији Пчињког округа доо Врање, http://www.veeda.rs/kontakt  
2. Копија Решења о регистрацији из Агенције за привредне регистре
3. Копију личне карте 



               РОК И НАЧИН ПРИЈАВЕ

               Пријава за учествовање у програму обука, са пратећом документацијом се подноси на Писарници Градске управе Врање, Краља Милана 1, 17501 Врање, закључно са 11.06.2024. године, у затвореној коверти са назнаком:


       ГРАД ВРАЊЕ – ГРАДСКО ВЕЋЕ
КОМИСИЈА ЗА УТВРЂИВАЊЕ ИСПУЊЕНОСТИ УСЛОВА И ДОДЕЛУ ГРАНТОВА У ОКВИРУ ПРОЈЕКТА
„ПРЕДУЗЕТНИШТВО – ТЕМЕЉ ЛОКАЛНОГ И РЕГИОНАЛНОГ РАЗВОЈА“

· НЕ ОТВАРАТИ-
Пријава на ЈАВНИ ПОЗИВ ЗА УЧЕСТВОВАЊЕ У ПРОГРАМУ ОБУКА У ОКВИРУ ПРОЈЕКТА „ПРЕДУЗЕТНИШТВО – ТЕМЕЉ ЛОКАЛНОГ И РЕГИОНАЛНОГ РАЗВОЈА“

На полеђини коверте навести пун назив и адресу подносиоца пријаве.







